Käisin ühel künkal, kus mets on vääriselupaigana arvele võetud ja kus kasvavad vanad, okslikud ja viimase sõja ajast pommikilde täis kuused ja männid. Ma ostsin selle metsa erastamise käigus üle 10 aasta tagasi ja see piirneb nii minu kodumetsa kui ka minu ema sünnikodu maadega. Sealse peretütre Veldaga vantsisime mitu aastat koos kooliteed käia. Nemad ei  ela enam ammu siinkandis, majaasetki pole alles ega tahtnud ka maad, vaid võtsid kompensatsiooni.